wickkiey/tamil-wikipedia-chunked huggingface dataset:
# டக்வோர்த் லூயிஸ் முறை

## தத்துவம்

s and overs.]]  
ட/லூ முறையின் சாராம்சம் *வளங்கள்* ஆகும். ஒவ்வொரு அணியும் மிகுந்த கூடுதல் ஓட்டங்கள் எடுக்க இரு வளங்களைக் கொண்டுள்ளன; பெறவிருக்கும் ஓவர்களின் (அல்லது பந்துகளின்) எண்ணிக்கை மற்றும் இன்னும் விழாத விக்கெட்கள். எந்தமுறை ஆட்டத்திலும் எந்தநிலையிலும் ஓர் அணி கூடுதலாக எடுக்கக்கூடிய ஓட்டங்களின் எண்ணிக்கை இந்த இரு வளங்களைப் பொறுத்தே அமையும். பல்லாண்டு ஓட்ட எண்ணிக்கைகளை ஆராயந்தால் ஓர் அணியின் இறுதி எண்ணிக்கைக்கும் அந்த அணிக்குக் கிடைத்த இவ்விரு வளங்களுக்கும் இடையே ஓர் ஒப்பு இயைபு இருப்பதைக் காணலாம். இதனையே ட/லூ முறை பயன்படுத்துகிறது.  
அச்சிடப்பட்ட அட்டவணைகளிலிருந்து, இவ்விரு வளங்களின் சதவீதத்தை மீதமிருக்கும் ஓவர்கள் (அல்லது பந்துகள்) மற்றும் விக்கெட்கள் இழப்பு இவற்றைக்கொண்டு அறிந்து மேற்பட்டு எழும் வளங்களின் குறைவிற்கு ஏற்ப மேலேயோ கீழேயோ சரிசெய்து ஓட்ட இலக்கினை அறுதியிட முடியும். இந்த சதவீதத்தைக் கொண்டு கணக்கிடப்படும் இலக்கு **சமன்** என்று கூறப்படும். இரண்டாவது அணி இதனை எட்டினால் வென்றதாக அறிவிக்கப்படும். அதே இலக்கை (கீழுள்ள முழு எண்ணிற்கு திருத்தப்பட்டது) அடைந்தால் ஆட்டம் சமநிலையில் முடிந்ததாகக் கொள்ளப்படும்.  
இம்முறையில் ஆட்டத்தின் வெற்றிதோல்விகளை கணக்கிட ஒரு நாள் துடுப்பாட்டப்போட்டிகளில் குறைந்தது 20 ஓவர்களும் இருபது20 ஆட்டங்களில் குறைந்தது 5 ஓவர்களும் ஆடப்பட்டிருக்க வேண்டும்.
# கணபதி ஐயர்

**கணபதி ஐயர்** (1709 - 1794) ஈழத்தில் மரபுவழி நாடகங்களின் முன்னோடி என அறியப்படுபவர். அத்துடன் இவர் ஒரு சிற்றிலக்கியப் புலவரும் ஆவார்.
# கணபதி ஐயர்

## வாழ்க்கைக் குறிப்பு

இப்புலவர் யாழ்ப்பாணம் வட்டுக்கோட்டையில் வசித்தவர். தமது சுற்றத்தவர்களுள் ஒருவரான சண்முக ஐயர் என்பவர் சில கீர்த்தனைகளுடன் தொடங்கி நிறைவேற்றாதுவிட்ட சுந்தரி நாடகத்தை *வாளபிமன் நாடகம்* என்று மாற்றி, எல்லோரும் வியக்கும் வண்ணம் பாடி முடித்தவர்.
# கணபதி ஐயர்

## இயற்றிய நூற்கள்

### நாடகங்கள்

- *வாளபிமன் நாடகம்*
- *வயித்திலிங்கக்குறவஞ்சி*
- *மலையநந்தினி நாடகம்*
- *அலங்காரரூப நாடகம்*
- *அதிரூபவதி நாடகம்*
# கணபதி ஐயர்

## இயற்றிய நூற்கள்

### சிற்றிலக்கியங்கள்

- வட்டுநகர்ப்பிட்டி வயற்பத்திரகாளி பேரில் பதிகம், ஊஞ்சற் பிரபந்தம்
- பருத்தித்துறை கணேசர் பேரில் வெண்பா, ஆசிரியம், கலி, வஞ்சி, மருள் என்னும் நூறு கவிதைகள்  
- John H. Martyn, *Notes on Jaffna*, American Ceylon Mission Press, தெல்லிப்பழை, Ceylon, 1923, (2ம் பதிப்பு: 2003)
# விக்கிப்பீடியா:ஆண்டு நிறைவுகள்/சனவரி 29

**சனவரி 29**:
- 1819 &ndash; இசுடாம்போர்டு இராஃபிள்சு சிங்கப்பூரில் தரையிறங்கினார்.
- 1863 &ndash; ஐக்கிய அமெரிக்காவின் இடாகோ மாநிலத்தில் பெயார் ஆற்றருகில் இராணுவத்தினருக்கும் சோசோன் பழங்குடிகளுக்கும் இடையில் இடம்பெற்ற சமரில் பல நூற்றுக்கணக்கான பழங்குடிகள் படுகொலை செய்யப்பட்டனர்.
- 1886 &ndash; செருமனியர் **கார்ல் பென்ஸ்** பெட்ரோலினால் இயங்கும் முதலாவது தானுந்துக்கான (படம்) காப்புரிமம் பெற்றார்.
- 1940 &ndash; சப்பான், ஒசாக்காவில் மூன்று தொடருந்துகள் ஒன்றுடன் ஒன்று மோதி வெடித்ததில் 181 பேர் உயிரிழந்தனர்.
- 1980 &ndash; ரூபிக்கின் கனசதுரம் முதல் தடவையாக பன்னாட்டு அளவில் இலண்டனில் விற்பனைக்கு வந்தது.
- 1996 &ndash; பிரெஞ்சு அரசுத்தலைவர் ஜாக் சிராக் அணுகுண்டு சோதனைகளை நிறுத்துவதாக அறிவித்தார்.
- 2017 &ndash; கியூபெக் துப்பாக்கிச் சூடு, 2017: கியூபெக்கில் பள்ளிவாசல் ஒன்றில் நடத்தப்பட்ட துப்பாக்கிச் சூட்டில் 6 பேர் கொல்லப்பட்டனர்.
**வி. வி. சடகோபன்** (பி.&nbsp;1915) **சி. எஸ். ஜெயராமன்** (இ.&nbsp;1995) **சுந்தரம் ராஜம்** (இ.&nbsp;2010)
# களுத்துறை

**களுத்துறை** இலங்கையின் மேல் மாகாணத்தின் களுத்துறை மாவட்டத்தில் அமைந்துள்ள மாநகரசபை ஆகும். இது மாவட்ட தலைநகரமுமாகும். கொழும்பில் இருந்து தெற்குத் திசையில் இலங்கையின் மேற்கு கரையோரத்தில் களுகங்கை கடலோடு கலக்கும் இடத்தில் அமைந்துள்ளது. களுத்துறையில் காணப்படும் பௌத்த விகாரை இலங்கை பௌத்தர்களுக்கு முக்கியமான வணக்கத்தலமாகும்.
# களுத்துறை

## புவியியலும் காலநிலையும்

களுத்துறை கரையோர சமவெளி என அழைக்கப்படும் இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் சுமார் 0-11 மீற்றர் உயரத்தில் காணப்படுகிறது. இங்கு வருடாந்த சராசரி வெப்பநிலை 27 பாகை செல்சியஸ் ஆகும். பெரும்பாலான மழைவீழ்ச்சி தென்மேற்கு பருவக்காற்று மூலம் கிடைக்கிறது. 2500-3125 மி.மீ. வருடாந்த சராசரி மழைவீழ்ச்சியை பெறுகின்றது.
# களுத்துறை

## மக்கள்

இது சிங்களவரை பெரும்பான்மையாக கொண்ட ஒரு மாநகரசபை ஆகும். இங்குள்ள மக்களில் பெரும்பான்மையினர் பௌத்த மதத்தைச் சேர்ந்தவராவர்.
# களுத்துறை

## கைத்தொழில்

நகரத்தில் சேவை சார் தொழில்கள் முக்கிய இடம் வகிப்பதோடு நகரைச் சுற்றிய பகுதிகளில் நெற்பயிர்ச் செய்கை முக்கிய இடத்தை பெறுகிறது.
# பாலிவைனைல் குளோரைடு

**தேறலியம் அல்லது பாலிவினைல் குளோரைடு** *(Polyvinyl chloride)* என்பது, பரவலாகப் புழக்கத்திலுள்ள ஒரு நெகிழியாகும். இதை பாலிவைனைல் குளோரைடு, வினைல் அல்லது பொதுவாக பி.வி.சி என்ற பெயர்களாலும் அழைப்பர். வருமான அடிப்படையில் நோக்கும்போது இது வேதித் தொழில்துறையின்பெறுமதிப்பு மிக்க வேதிப் பொருள்களுள் ஒன்றாகும். பாலியெத்திலீன் மற்றும் பாலிபுரோப்பைலீனுக்கு அடுத்ததாக செயற்கை முறையில் பரவலாக நெகிழி பலபடியாக உற்பத்தி செய்யப்பட்டு பயன்படுத்தப்பட்டு வருவதில் உலகில் மூன்றாவது இடத்தைப் பிடிக்கிறது போன்றவற்றைத் தயாரிக்க இளகும் நெகிழிகள் பயன்படுத்தப்படுகின்றன. ஊதுபொருட்கள் மற்றும் பல பயன்பாடுகளில் நெகிழிகள் இரப்பருக்கு மாற்றாக வந்துள்ளன .  
தூய பாலிவினைல் குளோரைடு வெள்ளை நிறம் கொண்டதாகும். உடையக்கூடியதும் திடமானதுமாகவும் காணப்படுகிறது. ஆல்ககாலில் இது கரையும் ஆனால் டெட்ராஐதரோபியூரானில் சற்றே கரையும்.  
உலக அளவில் உற்பத்தி செய்யப்படுகின்ற பிவிசியின் 50% கட்டுமானத் தொழிலிலேயே பயன்படுகின்றது. பிவிசியினால் உருவாக்கப்படும் கட்டிடப்பொருட்கள் விலை குறைந்தவை என்பதுடன் சுலபமாகப் பொருத்தப்படக்கூடியவை. அண்மைக்காலங்களில் பிவிசி, பாரம்பரியமான கட்டிடப்பொருட்களான மரம், காங்கிறீற்று, உலோகம், களிமண் போன்ற பொருட்களுக்குப் பதிலாகப் பயன்படுத்தப்பட்டு வருகின்றது. பல வழிகளிலும் சிறப்பானதாகத் தோன்றும் இப்பொருளால் சூழலுக்கும், மனிதர்களின் உடல் நலத்துக்கும் ஏற்படக்கூடிய தீங்குகள் பற்றிக் கேள்விகள் எழுந்துள்ளன. இதனால், சூழல் பாதுகாப்பையும், மக்கள் நலனையும் முன்னிறுத்தி இயங்கிவரும் பல நிறுவனங்கள், பிவிசியின் பயன்பாட்டுக்கு எதிராகப் பிரச்சாரம் செய்து வருகின்றன.
# பாலிவைனைல் குளோரைடு

## கண்டுபிடிப்பு

செருமன் வேதியியலாளர் இயுகென் பௌமான் 1872 ஆம் ஆண்டில் தற்செயலாக இதைத் தயாரித்தார் . வினைல் குளோரைடு குவளையின் உள்ளே ஒரு வெண்மையான திண்மமாக இந்த பலபடி தோன்றியது, அதை சூரிய ஒளியின் வெளிச்சத்தில் படுமாறு வைக்கப்பட்டது. 20 ஆம் நூற்றாண்டின் முற்பகுதியில் உருசிய வேதியியலாளர் இவான் ஓசுட்ரோமிலன்சுக்கி மற்றும் செருமனிய இரசாயன நிறுவனமான கிரெசெய்ம்-எலக்ட்ரான் நிறுவனத்தைச் சேர்ந்த பிரிட்சு கிளாட்டி என்ற இருவரும் வணிகப் பொருட்கள் தயாரிப்பில் நெகிழியைப் பயன்படுத்த முயற்சித்தனர், ஆனால் கடினத்தன்மையை செயலாக்குவதில் அவர்களுக்கு இடர்பாடுகள் தோன்றின. சில சமயங்களில் உடையும் பலபடி அவர்களின் முயற்சியை முறியடித்தது. 1926 ஆம் ஆண்டில் வால்டோ செமன் மற்றும் பி.எப்.காட்ரிட்சு நிறுவனம் நெகிழியாக்கியைச் சேர்த்து இளக்கும் ஒரு புது முறையை உருவாக்கியது. இதனைத் தொடர்ந்து நெகிழிப் பயன்பாடு பரவலாக்கப்பட்டது.
# பாலிவைனைல் குளோரைடு

## உற்பத்தி

தேறலியப் பாசிகம், அதாவது வினைல் குளோரைடை பலபடியாக்குவதன் மூலம் பலபடியத் தேறலியப் பாசிகம் (பாலிவினைல் குளோரைடு) உற்பத்தி செய்யப்படுகிறது.  
கிட்டத்தட்ட 80% நெகிழி தொங்கல் பலபடியாக்கல் முறையில் தயாரிக்கப்படுகிறது. பால்மப் பலபடியாக்கல் முறையில் 12% நெகிழியும், பருமப் பலபடியாக்கலில் 8% நெகிழியும் தயாரிக்கப்படுகின்றன. பலபடியாக்கல் வினையை பல்லுறுப்பாக்கல் வினை என்றும் அழைக்கலாம். தொங்கல் பலபடியாக்கலில் கிடைக்கும் நெகிழிகளில் உள்ள துகள்கள் சராசரியாக 100–180 μமீ அளவில் காணப்படுகின்ற்ன.பால்மப் பலபடியாக்கலில் இதைவிடச் சிறிய துகள்கள் 0.2 μமீ அளவில் காணப்படுகின்றன.
வினைல் குளோரைடு ஒருமமும் தண்ணீரும் பலபடியாக்க வினை முடுக்கிகள் மற்றும் இதரக் கூட்டுசேர் பொருட்கள் உள்ள உலையில் சேர்க்கப்படுகின்றன. வினைநிகழும் உலையில் உள்ள வினைப்பொருட்கள் அழுத்தத்திற்கு உட்படுத்தப்பட்டு தொடர்ச்சியாக ஒருமத்தையும் நீரையும் கலந்து தொங்கல் பராமரிக்கப்படுகிறது. பாலிவினைல் குளோரைடு பிசினில் உள்ள துகள்களின் அளவு ஒரே சீரான அளவாக இருப்பது உறுதிபடுத்திக் கொள்ளப்படுகிறது. வினையானது வெப்ப உமிழ் வினையாகும் என்பதால் இங்கு குளிரூட்டல் அவசியமாகும். வினையின்போது கன அளவு குறையுமென்பதால் வினைக் கலவையுடன் தொடர்ச்சியாக நீர் சேர்க்கப்பட்டு தொங்கல் பராமரிக்கப்படுகிறது .  
வினைல் குளோரைடு ஒருமத்தின் பலபடியாக்கல் வினை வினைமுடுக்கிகள் எனப்படும் சேர்மங்களின் நீர்த்துளிகளால் துவக்கப்படுகிறது. இச்சேர்மங்கள் உடைந்து தனியுறுப்பு சங்கிலி வினைகளைத் தொடங்குகின்றன. டையாக்டனோயில் பெராக்சைடு மற்றும் டைசீட்டைல் பெராக்சி டைகார்பனேட்டு போன்ற சேர்மங்கள் குறிப்பிட்ட சில வினை முடுக்கிகளாகும். சில வினைமுடுக்கிகள் வினையை விரைவாகத் தொடங்குகின்றன ஆனால் விரைவில் சிதைவடைகின்றன. சில வினைமுடுக்கிகள் இதற்கு தலைகீழாக செயல்படுகின்றன. பலபடியாக்கம் ஒரு சீரான விகிதத்தில் நிகழ இரு வேறுபட்ட வினை முடுக்கிகளின் கலவை பெரும்பாலும் பயன்படுத்தப்படுகின்றது. பலபடி சுமார் 10 மடங்காக வளர்ந்த பின்னர் குறுகிய பலபடி வினைல் குளோரைடு ஒருமத்திற்குள் வீழ்படிவாகின்றது. இவ்விழ்படிவில் பலபடியாக்கம் தொடர்ந்து நடைபெறுகிறது. வர்த்தக பலபடிகளின் எடைச் சராசரி மூலக்கூற்று எடை 100,000 முதல் 200,000 வரையாக இருக்கும். எண்ணிக்கைச் சராசரி மூலக்கூற்று எடை 45,000 முதல் 64,000 ஆகவும் இருக்கும்.
வினையின் பாதை ஒரு முறை தொடங்கியவுடன் உருவாகும் பாலிவினைல் குளோரைடு குழம்பிலிருந்து வாயு நீக்கப்படுகிறது. அதிகப்படியாக உள்ள வினைல் குளோரைடு ஒருமம் தனியே பிரிக்கப்பட்டு மறுசுழற்சிக்குப் பயன்படுத்தப்படுகிறது. உருவான பலபடியிலுள்ள தண்ணீரை அகற்றுவதற்காக அது மையவிலக்கு அமைப்பின் வழியாகச் செலுத்தப்படுகிறது. பின்னர் இக்குழம்பு காற்றுப் படுக்கையில் உலர்த்தப்படுகிறது. இப்போது கிடைக்கும் தூளை சிறுசிறு உருண்டைகளாக்குவதற்கு முன்னர் நன்றாகச் சலித்துக் கொள்ளப்படுகிறது. பொதுவாக இவ்வாறு கிடைக்கின்ற பாலிவினைல் குளோரைடில் வினைல் குளோரைடு ஒருமம் மில்லியனுக்கு ஒரு பகுதி அளவிற்கே காணப்படும்.
# குழாய்

**குழாய்** என்பது உள்ளீடற்ற ஒரு உருளை வடிவில் அமைந்த ஒரு பொருள். இது திரவப் (நீர்மப்) பொருட்களை அல்லது வளிமங்களை ஓரிடத்திலிருந்து இன்னோரிடத்துக்குக் கொண்டு செல்வதற்குப் பயன்படுத்தப்படுகின்றது. நகரங்களிலே, நீர் வழங்குவதற்கும், கழிவு நீரை அகற்றுவதற்கும் குழாய்கள் பயன்படுத்தப்படுவதைக் காணலாம். பல்வேறு பொருட்களால் செய்யப்படும் குழாய்கள் பல அளவுகளில் கிடைக்கின்றன. குழாயின் அளவு பற்றிய விவரம் கொடுக்கும்போது, அதன் வெட்டுமுகத்தின் உள் அல்லது வெளி விட்டத்தின் அளவு, சுவரின் தடிப்பு என்பன குறிப்பிடப்படுகின்றன. கடினமான இரும்பு போன்ற கடினமான பொருட்களாலான குழாய்கள் வளையும் தன்மையற்றவை. தேவைக்கேற்ப வளைந்து கொடுக்கக்கூடிய தன்மை கொண்ட குழாய்கள், பலவகையான பிளாஸ்டிக்குப் (நெகிழிப்) பொருட்களை) பயன்படுத்தி உற்பத்தி செய்யப்படுகின்றன.
# குழாய்

## பயன்கள்

- வீட்டு நீர்வழங்கல் அமைப்புகள்
- உயர் அழுத்தத்தில் திரவப் பொருட்கள், வாயுக்கள் எனபற்றைக் கொண்டு செல்லும் குழாய்த் தொடர்கள்.
- கட்டிடங்கள் கட்டுவதற்கான தற்காலிக சார அமைப்புக்கள்.
- கட்டுமானத்துக்குரிய உருக்குக் குழாய்கள்.
- இயந்திரங்களில் பயன்படும் கூறுகள்.
- பெற்றோலியத் தொழிலில் எண்ணெய்க் கிணற்று காப்புச் சுவர்.
- எண்ணெய் தூய்மைப்படுத்திகளின் பகுதிகள்
- உயர் அழுத்தச் சேமிப்புக் கொள்கலன்கள்.
# வவுனியா விபுலாநந்தா கல்லூரி

**வவுனியா விபுலாநந்தாக் கல்லூரி** அல்லது **வ/வி/க** (ஆங்கிலத்தில்: *Vavuniya Vipulanantha College*) என்பது வடமாகாணத்தினால் நிறுவக்கிகப்படும் ஒரு அரசாங்க இலவச பாடசாலையாகும். இந்த பாடசாலையானது வவுனியா மாவட்டத்தின் பண்டாரிகுளம் உபநகரில் அமைந்துள்ளது.
# வவுனியா விபுலாநந்தா கல்லூரி

## வரலாறு

1958 இல் முதன்முதலில் இந்தப் பாடசாலையானது, பண்டாரிகுளம் கிராமத்திலே அங்கு வாழ்ந்த திரு.வே சுப்பிரமணியம் ஐயாவினால் வழங்கப்பட்ட நன்கொடை நிலத்திலே முதல் அதிபர் செல்வி பரமேஸ்வரி செல்லத்துரை அவர்களின் அதிபர் வழிகாட்டுதலின் பேரில் நூற்று ஐம்பது மாணவர்கள் மற்றும் நான்கு ஆசிரியர்களுடன் கொண்டு செல்லப்பட்டது. ஆரம்ப காலத்தில் பெயரின்றியே இந்தப் பாடசாலை இயங்கியது. 1962 களில் இந்தப் பாடசாலையானது, தனது முதலாவது கட்டடத்தை பெற்றதோடு, வவுனியா பண்டாரிகுளம் அரசினர் தமிழ் கலவன் பாடசாலை என்ற பெயரையும் பெற்றது. 1962 இல் இந்தப் பாடசாலையானது ஒன்று முதல் ஐந்து வரை கற்பிக்கும் ஆரம்பப் பாடசாலையாக தரமுயர்த்தப்பட்டது.  
1975 ஆம் ஆண்டில் இந்தப் பாடசாலையிலயே கா. பொ. த சாதாரண தர பரீட்சை நடைபெற அனுமதியும் வழங்கப்பட்டது. அந்தக் காலப்பகுதியில் 275 மாணவர்கள் இப்பாடசாலையில் கல்வி கற்றனர். 1990 களில் ஏற்பட்டஉள்நாட்டுப்போர் இடம்பெயர்வு காரணமாக மாணவர்கள் எண்ணிக்கை 750 ஆக அதிகரித்தது. 2000ங்களின் தொடக்கம் வரை இந்தப் பாடசாலையானது கனிஷ்ட, சிரேஷ்ட என்ற இரு பாடசாலையாகக் காணப்பட்டது.  
திரு க. பரமநாதர் அவர்களின் தலைமையின் கீழ் பாடசாலை இருந்த போது இன்றுள்ள இலட்சினையும், பாடசாலை கீதம், கொடி என்பன உருவாக்கப்பட்டது. 1993 இல் விபுலாநந்தா வித்தியாலயம் என பெயர் மாற்றம் பெற்றது. அக்காலப்பகுதியில் உயர்தர கலை, வர்த்தக பிரிவு தொடங்கப்பட்டது. பின்னர் 1996 இல் இப்படசாலையானது 1C பாடசாலையாக தரமுயர்த்தப்பட்ட அதேவேளை விபுலாநந்தா மகா வித்தியாலயம் என்று மீளவும் பெயர் மாற்றமுற்றது.  
அதிபர் திரு. சீ.வி பேரம்பலம் அவர்களின் காலத்தில் பாடசாலை உயர்ச்சிப் படியில் ஏறத்தொடங்கியது. 2002 காலப்பகுதியில் உயிரியல், கணித விஞ்ஞான பிரிவுகளும் இப்பாடசாலையில் அனுமதிக்கப்பட்டது. இந்தக் காலப்பகுதியில் பாடசாலை மீளவும் இறுதியாக விபுலாநந்தாக் கல்லூரி என்று பெயர் மாறியது.
2005 களுக்கு பிற்பட்ட காலத்தில் விபுலாநந்தாக் கல்லூரியின் வளர்ச்சி அபரிவிதமானது. வலய, கோட்ட, மாவட்ட, மாகாண, தேசிய மட்ட போட்டிகளில் இப்பாடசாலை பதக்கங்களை வென்று குவிக்கத் தொடங்கியது. இன்று விபுலாநந்தாக் கல்லூரி வவுனியா மட்டுமின்றி வடமாகாணத்தில் அதிகளவு மாணவர்கள் கற்கும் இரண்டாவது பாடசாலையாக வவுனியா தமிழ் மத்திய மகா வித்தியாலயத்திற்கு பின் உள்ளது. இன்று கல்வியில் சிறந்து விளங்கும் இப்பாடசாலையில் 2200 மாணவர்கள் கல்வி பயிலுகின்றனர். தற்போது இது ஒரு 1AB பாடசாலையாகும்.
# வவுனியா விபுலாநந்தா கல்லூரி

## அமைவிடம்

வவுனியா நகரிலிருந்து சுமார் 1.5 கீ. மீ தொலைவில் பண்டாரிகுளம் என்னும் உபநகரில் அமைந்துள்ளது. இந்த பாடசாலையின் வீதிக்கு வடக்கே சமாந்தரமாக வவுனியா-மன்னர் A30 பெருவீதி செல்கின்றது.
# வவுனியா விபுலாநந்தா கல்லூரி

## நிருவாகம்

பாடசாலையானது, இலங்கை கல்வி அமைச்சினால் நிறுவகிக்கப்படுகிறது. வடமாகாண கல்வித் திணைக்களம் மற்றும் வவுனியா தெற்கு கல்விப் பணிமனை, கூட்டாக சேர்ந்து அதிபரை நியமிக்கும். பாடசாலையின் பொறுப்புகள் அனைத்தும் அதிபரையே சாரும். அதிபருக்கு உதவி செய்ய இரு பிரதி அதிபர்கள். அவர்கள் ஆரம்பப் பிரிவுக்கு ஒருவர், மேற்பிரிவுக்கு ஒருவர் என கடமையாற்றுவர்.  
பாடசாலை மாணவர்களை நிருவகிப்பதில் மாணவத்தலைவர்கள் பெரும் பங்காற்றுகின்றனர். கா. பொ. த உயர்தரத்தை எதிர்கொள்ளவுள்ள மாணவர்களே மாணவத்தலைவர் பதவிக்கு தேர்ந்து எடுக்கப்படுகின்றனர்.  
பாடசாலையில் தமிழ் மொழி மூலமே கல்வி கற்பிக்கப்படுகின்றது. இருந்த போதிலும் 2014 களில் பரீட்சார்த்தமாக ஆங்கில மொழி இருமொழி போதனை கொண்டு வரப்பட்டது, எனினும் மாணவர்கள் பெரிதும் ஊக்கம் காட்டமையால் 2016 இல் இந்த நடைமுறை கைவிடப்பட்டது.
# சித்தி அமரசிங்கம்

**சித்தி அமரசிங்கம்** (ஜனவரி 5, 1937 - ஜனவரி 2007) என்று அறியப்படும் **சி. அமரசிங்கம்** திருக்கோணமலை மாவட்டத்தைச் சேர்ந்த ஒரு கலைஞரும் சேகரிப்பாளருமாவார். ஈழத்து இலக்கியச் சோலை என்ற பதிப்பகத்தை நிறுவி அதன்மூலம் ஏராளமான நூல்களை வெளியிட்டுள்ளார்.
# சித்தி அமரசிங்கம்

## வாழ்க்கைக் குறிப்பு

த. தம்பிமுத்து - முத்தம்மா தம்பதியின் மூத்த மகனாக திருக்கோணமலையில் பிறந்தார். ஆரம்பக் கல்வியினை மயிலிட்டி மெதடிஸ்த மிஷன் வித்தியாலயத்தில் பெற்றுக்கொண்டார் பின்னர் திருக்கோணமலை இ.கி.ச.இந்துக்கல்லூரியில் கற்றார்.
# சித்தி அமரசிங்கம்

## செயற்பாடுகள்

அ. சச்சிதானந்தம் என்பவரோடு இணைந்து *அமரன் ஆனந்தன்* என்ற அமைப்பின் கீழ் தமிழில் *ROCK-N-ROLL* எனும் இசையுடன் கூடிய நடன நிகழ்வை மட்டக்களப்பு, திருக்கோணமலை, கேகாலை போன்ற இடங்களில் மேடையேற்றியுள்ளார்.  
1952-இல் *யாழ்* எனும் கையெழுத்து சஞ்சிகையினை ஆரம்பித்து நடத்தி வந்தார். பிரமீள், சி. சிவசேகரம், புலவர் சத்தியமூர்த்தி போன்றவர்கள் இச்சஞ்சிகையில் எழுதி பின்னர் பிரபலமான எழுத்தாளர்களாவர்.  
1958-இல் கலைவாணி நாடக மன்றத்தினை உருவாக்க பங்களித்த இவர் *அமரன் ஸ்கிரீன்* என்ற அமைப்பை உருவாக்கி திருக்கோணமலைச் சூழலில் பல்வேறு நாடகங்களை உருவாக்கி அளித்திருந்தார்.  
திருக்கோணமலை தொடர்பான ஆவணங்களை சேகரிப்பதில் பெரும் அக்கறை கொண்ட இவர் தனது சிறு வீட்டில் ஏராளமான பழைய ஆவணங்களையும் நூற்களையும் சேகரித்து வைத்திருந்தார். திருக்கோணமலை மாவட்டத்தைச் சேர்ந்த முக்கிய ஆளுமைகள் தொடர்பான தகவல்களை சேகரிப்பதையும் தன் வாழ்நாள் பணியாக கொண்டிருந்த இவர் தனது இறுதிக்காலத்தில் திருக்கோணமலையின் முக்கிய ஆளுமைகள் தொடர்பான நூலொன்றினை எழுதிக்கொண்டிருந்தார்.  
ஈழத்தில் திரைப்படங்கள் தயாரிக்கப்பட்டுவந்த காலப்பகுதியில் எஸ். ஆர். வேதநாயகம் தயாரித்த தென்றலும் புயலும் என்ற திரைப்படத்தில் *வினோதன்* என்ற நகைச்சுவைப்பாத்திரத்தில் நடித்துமிருந்தார். அமரசிங்கம் திறமையான வில்லிசைக் கலைஞருமாவார்.  
1972-இல் ஈழத்து இலக்கியச் சோலை என்ற பெயரில் ஒரு வெளியீட்டகத்தை ஆரம்பித்து பல்வேறு நூற்களை வெளியிட்டு வந்தார்.  
சித்தி அமரசிங்கம் திருக்கோணமலை சிவயோக சமாஜம் மீதும் சுவாமி கெங்காதரானந்தா மீதும் ஆழமான பற்றினை கொண்டிருந்தார்..
# சித்தி அமரசிங்கம்

## இவர் ஈடுபட்ட துறைகள்

- ஆவணப்படுத்தல்
- நாடகம்
- திரைப்படம்
- ஆக்க இலக்கியம்
- பதிப்புத்துறை
- நூல்வெளியீடு
# சித்தி அமரசிங்கம்

## நாடகத்துறை ஈடுபாடு

### வானொலி நாடகங்கள்

தொழிலுக்குத் தொழில், கீக்கிரடீஸ் போன்ற நாடகங்களை வானொலிக்காக தயாரித்திருந்தார். இவரது மேடை நாடகமான **இராவண தரிசனம்** பின்னர் இலங்கை வானொலியிலும் ஒலிபரப்பாகியது.
# சித்தி அமரசிங்கம்

## நாடகத்துறை ஈடுபாடு

### கலைவாணி நாடக மன்றம்

சித்தி அமரசிங்கத்தினால் உருவாக்கப்பட்ட கலைவாணி நாடக மன்றம் பின்வரும் நாடகங்களை மேடையேற்றியது.  
- பழிக்குப்பழி
- மனமாற்றம்
- புரடக்ஷன் நம்பர் 12
- Banda comes to town
- வேடன் கண்ணப்பா
- காணிக்கை
- மலர் விழி
- இராவண தரிசனம்
- ஹரிச்சந்திரா
- திருத்தப்படும் தீர்மானங்கள்  
**மதிவளர் கலாமன்றம்** சார்பில்  
- நந்திவர்மன் காதலி
- எல்லாம் காசுக்காக  
போன்ற நாடகங்களை மேடையேற்றியுள்ளார்.
# சித்தி அமரசிங்கம்

## நாடகத்துறை ஈடுபாடு

### இவரது எழுத்துருவாக்கத்திலும் நெறியாள்கையிலும் மேடையேறிய பிற நாடகங்கள்

- கொப்பரணக் கோட்டுக்கிழுப்பான்
- ஸ்டூடியோவில் க்ரேசி போய்ஸ்
- அண்டல் ஆறுமுகம்
- சத்தியவான் சாவித்திரி
- ஊர்த்தவளைகள்
- சொன்னதைச் செய்வான்  
**அமரன் ஸ்க்ரீன்** சார்பில் பின்வரும் நாடகங்களை மேடையேற்றியுள்ளார்.  
- குத்துவிளக்கு
- சொப்பன வாழ்வில்
- யமனுக்கு யமன்  
இவை மாத்திரமன்றி, கீழைத் தென்றல் கலாமன்றம், திருமறைக் கலாமன்றம் போன்றவற்றோடும் இவர் இணைந்து இயங்கியுள்ளார்.  
பல சிங்கள நாடகங்களிலும், ஏனைய நாடகக்கலைஞர்களின் நாடகங்களிலும் இவர் பங்கேற்று நடித்துள்ளார்
# சித்தி அமரசிங்கம்

## இவர் பெற்ற பட்டங்கள்

- கலாபூஷணம்
- கலாவிநோதன்
- கலை விருதன்
# சித்தி அமரசிங்கம்

## வெளியிட்ட நூற்கள்

- *ஒற்றைப்பனை* (சிறுகதைத் தொகுப்பு)
- *கோயிலும் சுனையும்* (நாடகத் தொகுதி)
- *கயல் விழி* (கவிதை நாடகம்)
- *சாரணர் புதிய செயற்றிட்டம்*
- *93ல் கலை இலக்கிய ஆய்வு* (கட்டுரைகள்)
- *இராவண தரிசனம்* (இலக்கிய நாடகம்)
- *கங்கைக் காவியம்* (காவியம்)
- *கழகப் புலவர் பெ.பொ.சி கவிதைகள்*
- *சிந்தித்தால்* (நற்சிந்தனைக் கதைகள்)
- *இரு நாடகங்கள்* (நாடகம்)
- *திருப்பல்லாண்டு*
- *கவிதாலயம்* (கவிதைத் தொகுப்பு)
- *அச்சாக்குட்டி* (குழந்தை இலக்கியம்)
- *நெஞ்சில் ஓர் நிறைவு* (சிறுகதைத் தொகுப்பு)
- *காந்தி மாஸ்டர் சிறப்பு மலர்*
- *கிழக்கில் பூத்த ஞான மலர்*
- *இலக்கியப் பூந்துணர்*
# இலங்கை வானொலியின் வன்னிச் சேவை

**இலங்கை வானொலியின் வன்னிச் சேவை** வவுனியா, மன்னார், கிளிநொச்சி, ,முல்லைத்தீவு மக்களை நோக்கி இலங்கை அரசாங்கத்தினால் வவுனியாவிலிருந்து ஒலிபரப்பாகின்றது. இவ் ஒலிபரப்புக் கோபுரம் (Broadcasting Tower) வவுனியாவில் அனுராதபுர எல்லைப் பகுதிக்கு அருகில் வவுனியாவில் உள்ளஇராணுவ முகாமான ஈரற்பெரிய குளத்தில் அமைந்துள்ளது. இது வவுனியாவிலிருந்து அனுராபுரம் வழியில் கண்டி-யாழ் (A9) சாலையில் அண்ணவளாக 3 கிலோ மீற்றருக்கு அப்பால் வவுனியா நகரத்திற்குத் தெற்காக உள்ளது.
# காக்டெய்ல்கள்

**காக்டெயில்** என்பது ஒரு மதுபானங்கள் கலந்த குடிவகையாகும். வழக்கமாக ஒன்றோ, பலவோ மது, பழம், பழரசம், தேன், பால், சுகந்தவர்க்க வஸ்துகளும் கலப்படமானது.  
இவை மேற்கு நாடுகளில் 200 வருடங்களாக செய்யப்படுகின்றன. 1970 வரை, காக்டெயில்கள் முக்கியமாக ஜின், விஸ்கி, ரம்களுடன் செய்யப்பட்டன. 1970 களிலிருந்து வோட்கா அதிக அளவில் பயன்படுத்தப்படுகிறது. மரபாக காக்டெயில் ஜின்களான கிம்லெட் அல்லது மார்டினி உபயோகத்தை வோட்காவினால் மாற்றியுள்ளார்கள். வாயுபானகங்களான சோடா நீர், டானிக் நீர், செல்ஸ்சர் போன்றவையும் கலக்கப்படுகிறன.  
சர்வதேச வெயிட்டர்கள் சங்கம் பல காக்டெயில்களை ஆமோதிக்கிறது. இவை நான்கு வகைகளாகப் பிரிக்கப் படுகின்றன.
# காக்டெய்ல்கள்

## விருந்துக்கு முன் (உலரிய அல்லது மத்திய சுவை)

அமெரிகானோ  
பகார்தி  
டகரி  
ப்ரான்க்ஸ்  
கீர்  
கீர் ராயல்  
மன்ஹாட்டன்  
மர்கரீடா  
மார்டினி  
கின்சன்  
நெக்ரோனி  
சுவர்கம்  
ராப் ராய்  
கசப்பு விஸ்கி
# காக்டெய்ல்கள்

## விருந்துக்கு பின் (தித்திப்பு)

அலெக்சாண்டர் பிராண்டி  
கருப்பு ரஷ்யன்  
வெள்ளை ரஷ்யன்  
பிரெஞ்ச் கனெக்ஷன்  
காட் பாதர்  
காட் மதர்  
தங்க காடிலேக்  
துருபிடிச்ச ஆணி
# காக்டெய்ல்கள்

## நீள்குடி

பெல்லினி  
பிளடி மேரி  
பக்ஸ் பிஸ்  
மிமோசா  
புல்ஷாட்  
ஜின் பிஸ்  
ஹார்வி வால்பாங்கர்  
பின கலாடா  
கங்காணி பட்டை  
ஆணிதள்ளி  
சிங்கப்பூர் ஒடி  
டெக்கிலா சூரியோதயம்
# காக்டெய்ல்கள்

## மோகக்குடி

ஆப்பிள் மார்டினி  
பி-52  
காஸ்மோபாலிடன்  
கூபா லீப்ரே  
லாங் தீவு ஐஸ் டீ  
மை-டை  
மோயிடோ  
கடற்கரை காதல்  
உப்பு நாய்
# நெகிழி

**நெகிழி** அல்லது **பிளாஸ்டிக் ** (*Plastic*) என்பது ஒரு பொருள் ஏதாவது ஒரு நிலையில் இளகிய நிலையில் இருந்து பின்னர் இறுகி திட நிலையை அடைவதைக் குறிக்கும் சொல் ஆகும். "வார்க்கத் தக்க ஒரு பொருள்" என்னும் பொருள் தரும் "பிளாஸ்டிகோஸ்" என்ற கிரேக்கச் சொல்லில் இருந்து பிளாஸ்டிக் என்ற சொல் உருவானது. நெகிழி என்னும் பொருளானது பிசைவு கொள்ளும் பொருள் ஆகும். அழுத்தம் தந்தால் வளைந்து கொடுக்காமலும் உடைந்தும் போகாமல் பிசைவு கொள்ளும் பொருட்கள் நெகிழிப் பொருள்கள் எனப்படும். களிமண் ஒரு வகையான நெகிழிப் பொருள். பீங்கான், கண்ணாடி போன்ற பொருட்கள் முறுகலான பொருட்கள் அவை வளைந்து கொடுக்காமல் உடைந்துவிடும். இரும்பு (எஃகு), வெள்ளி தங்கம் போன்ற மாழைகளை (உலோகங்களை) அறை வெப்பநிலையில் வளைத்தால், அவை மீண்டும் தன் நிலையை எய்தும். இத்தகு மீட்சித் திறன் (மீண்மை) கடந்த நிலையில் பல பொருட்கள் பிசைவு (அல்லது நெகிழ்வு) நிலையை அடைகின்றன. தங்கம், வெள்ளி போன்ற மாழைகளை விசை தந்து இழுத்தால், அவை முதலில் மீண்மைப் பண்புகளைக் காட்டும், பின்னர் இன்னும் அதிக விசையுடன் இழுத்தால் மீண்மை நிலையைக் கடந்து நெகிழ்வு நிலை அடையும். இதனை இளக்கம் (*yield*) என்பர். ஆனால் நெகிழிப் பொருள் அல்லது பிளாஸ்டிக்கு என்பது பெரும்பாலும் செயற்கையாக வேதியியல் முறையில் பல்கிப் பெருகக்கூடிய ஒரு மூலக்கூறு (சேர்மம்) வடிவை பல்லுருத் தொடராக செய்வித்து ஆக்கப்பட்ட பொருள் ஆகும்.
# நெகிழி

## வரலாறு

நெகிழி முதன் முதலில் 1862 -ல் லண்டனைச் சேர்ந்த **அலெக்சாண்டர் பார்க்ஸ்** என்பவரால் செல்லுலோஸ் என்ற பொருளில் இருந்து தயாரிக்கப்பட்டு லண்டன் கண்காட்சியில் காட்சிக்கு வைக்கப்பட்டது. இதற்கு அவர் "பார்க்ஸ்டைன்" என்ற பெயரிட்டார். முற்காலத்தில் விலங்குகளின் நகங்கள், குளம்புகள், ஆமை ஓடுகள் கொண்டு "செராடின்" என்ற நெகிழியும், சில வண்டு, பூச்சிகளில் இருந்து "ஷெல்லாக்" வார்னிஷும் செய்யப்பட்டன. பில்லியார்ட்ஸ் பந்துகள் செய்ய தந்தங்களுக்காக யானைகள் கொல்லப்படுவதைத் தடுக்க 1869 -ல் **ஜான் ஹயாத்** என்பவர் செல்லுலோஸ் என்ற மாற்றுப் பொருள் ஒன்றை உருவாக்கினார். பிறகு மரப்பட்டை, நைட்ரிக் அமிலம், கற்பூரம், பசை ஆகியவை கொண்டு செல்லுலாய்டு என்ற நெகிழி உருவானது. 1907-ல் **லியோ பேக்லாண்டு** என்பவர் மின் சுவிச்சுகள் செய்ய செயற்கை வேதிப் பொருள்கள் கொண்டு **பேக்லைட்** என்ற பொருளை உருவாக்கினார். முதல் உலகப் போரில், 'டுபாண்ட் அமெரிக்க நிறுவணம்'வெடி பொருள் நெகிழித் தொழிற்சாலையைத் தொடங்கி மேலும் வளர்ந்து பல நெகிழிப் பொருள்களை உருவாக்கியது. 1913-ல் கட்டுவதற்கான நெகிழி உருவானது. 1933-ல் **பாசெட்** மற்றும் **கிப்ரான்** ஆகியோர் உருவாக்கிய பாலிதீன் அதாவது பாலி எத்திலீன், இரண்டாம் உலகப் போரில் ஒரு புரட்சியை ஏற்படுத்தி இன்று வரை மிக அதிகமாகப் பயன்படுத்தும் பொருளாகவும் பல சிக்கல்களை உருவாக்கும் பொருளாகவும் இருந்து வருகிறது.
# நெகிழி

## பயன்பாடு

காலை பல்துலக்கும் துலப்பானிலிருந்து இரவில் படுக்கும் பாய் வரை நாம் அன்றாடம் பயன்படுத்தும் பெரும்பாலான பொருள்கள் எல்லாமே நெகிழிப் பொருள்கள் தான். நெகிழிப் பயன்பாட்டில் நாடுகள் பட்டியலில் அமெரிக்கா, சீனா, இந்தியா ஆகிய நாடுகள் முதல் மூன்று இடங்களில் இடம்பெற்றுள்ளன. இரப்பர், கண்ணாடி, இரும்பு, அலுமினியம், மரம் போன்றவற்றால் செய்யப்பட்ட பொருட்களுக்கு மாற்றாக இன்று நெகிழிப் பொருட்கள் இடம்பெற்றுள்ளன. இந்தியாவில் பல்லாயிரம் டன் கணக்கில் பாலித்தீன் தயாரிக்கப்படுகிறது.
# நெகிழி

## மாற்றுப் பொருள்களைப் பயன்படுத்துதல்

- ஒருமுறை பயன்படுத்தியபின் தூக்கி எறியப்படும் பொருள்களைத் தயாரிப்பது தீமையே தருகிறது என்பது சுற்றுச் சூழல் வல்லுநர்களின் கருத்தாகும். எனவே இலை, சணல், காகிதப் பை, கண்ணாடி அடைப்பான், துணிப்பை போன்றவைகளை நெகிழிப் பொருள்களுக்கு மாற்றாகப் பயன்படுத்தலாம்.
- தவிர்க்க முடியாத நேரத்தில் 40 மைக்ரான் தடிமனுக்கு மேற்பட்ட தடித்த பிளாஸ்டிக் பைகளையாவது பயன் படுத்தலாம். இவை மறுசுழற்சி செய்யப்படக் கூடியவை எனவே இவை 'சூழல் நண்பன்' என விளம்பரப்படுத்தப் படுகின்றன. இதனால் புதிய எடுப்புப் பைகள் மீண்டும் புழக்கத்திற்கு வராமல் தடுக்கலாம்.
- தேநீர்க் கடைகளில் குவளைகள், பாக்குமட்டைகளால் செய்யப்பட்ட பொருள்களைப் பயன்படுத்தலாம்.
- கேரளாவில் மட்கக் கூடிய காகிதப் பைகளில் பால் அடைத்து விற்கப்படுகிறது.
- நெகிழிப்பொருட்களைக் கண்ட இடங்களில் கொட்டாமல் தவிர்த்து, சேகரித்து, மறுபயன்பாடு செய்யலாம். எக்காரணம் கொண்டும் எரிக்கக்கூடாது.
- நெகிழிக்குப் பதிலியாக தூய மணலுடன் மக்னீசியம் வேதிவினை புரிந்து உருவாகும் சிலிக்கான் சேர்மத்தைப் பயன்படுத்தலாம். இவை ரப்பர் போல் நீளும். மீளும். இளகும். எளிதில் தீப்பற்றாது. நெகிழியின் எல்லா நற்பண்புகளும் பெற்றது. தீய விளைவு இல்லாதது. ஆனால் இவை வ்ணிக ரீதியில் இலாபமில்லாததால் இவை அதிகம் உற்பத்தி செய்யப்படுவதில்லை.
# நெகிழி

## பாலித்தீன்

பாலித்தீன் என்ற செயற்கை நெகிழி கீழ்க்கண்ட வகையில் உருவாகிறது.
- கார்பன்(C)+இயற்கை வாயு+ ஹைட்ரஜன் (அ)பெட்ரோலியம் <big><big>→</big></big>எத்திலீன்
- எத்திலீன் (பலபடியாக்கம்)<big><big>→</big></big> பாலி எத்திலீன்
- புரோபிலின் (பலபடியாக்கம்)<big><big>→</big></big> பாலிபுரோபிலின்
# நெகிழி

## பாலித்தீன்

### பாலித்தீன் பயன்பாடு

பாலித்தீன் ஆயிரக்கணக்கான கார்பன் அணுக்களுடன் உருகிய நிலையில் இருப்பதால் பலவகைப் பொருள்களைச் செய்யலாம். அழுத்திச் சுருட்டித் தாள்களையும், உருக்கி வ்ளைத்து புட்டிகள் ஆகியவைகளை செய்யாலாம். சமன் பாட்டில் ஹைடரஜனுக்குப் பதிலாக குளோரின் அல்லது ஆக்ஸிஜன் அல்லது நைட்ரஜன் பயன்படுத்தியும் பல்வேறு வகைகள் உருவாக்கலாம். குறைந்த அடர்த்தியப் பாலித்தீன்கள், அதிகமாக நெகிழக்கூடிய வகையில் இருப்பதால் சில வேதி மாற்றங்கள் செய்து சிப்பக் கட்டு, லாமினேசன், பைகள் ஆகியவை செய்ய பயன்படுகிறது. சற்று இறுக்கமான நிலையிலுள்ள அதிக அடர்த்தியப் பாலித்தீன்களைக் கொண்டு உருளை, கொள்கலன், குப்பி, வாளி, நாற்காலி என்று பல பொருள்கள் செய்ய முடியும். பாலிபுரோபலின் என்ற நெகிழிதான் கைப்பெட்டிகள் போன்றவை செய்யப் பயன்படுகிறது. இவ்வகை நெகிழிகள் செய்ய பல்வேறு வேதிப் பொருள்கள் சேர்க்கப்படுகின்றன. வண்ணம், மணம் பளபளப்புக்காகவும் சில வேதிப் பொருள்கள் சேர்க்கப்படுகின்றன.
# நெகிழி

## நெகிழி வகை

வெப்பத்தால் ஏற்படும் மாற்றங்களுக்கு ஏற்ப நெகிழிகளில் இரு பிரிவுகள் உண்டு.
1. இளகும் வகை
1. இறுகும் வகை
# நெகிழி

## இளகும் வகை

வெப்பத்தால் இளகி, குளிர்வித்தால் இறுகி பின் இளகி-இறுகி என எத்துனை முறையும் இவ்வாறு மாற்றி மாற்றி செய்யமுடியக்கூடிய நெகிழி இளகும் வகை நெகிழி ஆகும். இவை மறு சுழற்சி செய்யக் கூடியவை.
கோ பாலிமர் வினார், நைலான், பாலி புரோப்பிலின், பாலிவினைல் குளோரைடு (PVC), பாலி அசிட்டேட் நெகிழி, வினைல்,அக்ரிலிக் நெகிழி,செல்லுலோஸ் அசிட்டேன், செல்லுலாயிட், ஈதைல் செல்லுலோஸ் ஆகியவை இளகும் வகை நெகிழிகள் ஆகும்.
# நெகிழி

## இளகும் வகை

### கோ பாலிமர் வினார்

வெவ்வேறு வகை மூலக்கூறுகள், பாலிமரைசேஷன் மூலம் கிடைக்கும் நெகிழிப் பொருள் கோ பாலிமர் வினார் ஆகும்.
# நெகிழி

## இளகும் வகை

### நைலான்

வெவ்வேறு மூலக்கூறுகளைச் சுருக்குதல்(Condensation) மூலம் கிடைக்கும் நெகிழிப் பொருள் நைலான் ஆகும்.
# நெகிழி

## இளகும் வகை

### பாலி புரோப்பிலின்

இவை கொதி நீரில் உருமாற்றம் அடையாததால் பால் புட்டிகள், ஆரோக்கியப் பொருள்கள்,குப்பிகள் ஆகியவை செய்யவும், இலேசாகவும் பலமிக்கதாகவும் உள்ளதால் நீர்பாய்ச்சும் குழாய்கள்,கயிறுகள் ஆகியவை செய்யவும் பயன்படுகின்றன.
# நெகிழி

## இளகும் வகை

### பாலிவினைல் குளோரைடு (PVC)

இவை மணமற்ற நிறமற்ற இளகும் நெகிழியாகும். மின்கம்பிகளில் இன்சுலேட்டர்கள், நீரேற்றும் குழாய்கள் ஆகியவை செய்யப் பயன்படுகிறது.
# நெகிழி

## இளகும் வகை

### பாலிவினைல் அசிட்டேட் நெகிழி

வண்ணப் பூச்சுகள் ஒட்டும் பசைகள் ஆகியவை பெருமளவில் தயாரிக்கப் பயன்படுகிறது.
# நெகிழி

## இளகும் வகை

### வினைல்

டெரிலின் இழை போலவே இதில் இழைகள் தயாரிக்கலாம். இவ்விழைகள் சுருங்காது. தூசி படியாது. அழுக்கை எளிதில் நீக்கலாம். வண்ணமேற்றலாம். இவற்றிலிருந்து ஆடைகள் தயாரிக்கிறார்கள்.
# நெகிழி

## இளகும் வகை

### அக்ரிலிக் நெகிழி

இது நிறமற்றது. ஒளிபுகக் கூடியது. கண்ணாடிக்கு மாற்றுப் பொருளாகவும், இயந்திரம், கட்டிடப் பொருள்கள் செய்யவும் பல்வேறு சாதனங்களிலும் பயன்படுகிறது.இதனை நாம் மீன் தொட்டி செய்ய பயன் படுத்தலாம்
# நெகிழி

## இளகும் வகை

### செல்லுலோஸ் அசிட்டேன்

இந்நெகிழியுடன் வண்ணம் சேர்த்து பெருமளவில் மோட்டார் தொழிலில் தேவையான பல பொருள்களைச் செய்கின்றனர்.
# நெகிழி

## இளகும் வகை

### செல்லுலாயிட்

இதுவே முதன் முதலில் உருவாக்கப்பட்ட நெகிழியாகும். இது எளிதில் தீப்பற்றக் கூடியது. விளையாட்டுப் பொருள்கள், தகடுகள் செய்யவும் பயன்படுகிறது.
# நெகிழி

## இளகும் வகை

### ஈதைல் செல்லுலோஸ்

பொருள்கள் மீது மேல் பூச்சு (Coating)அமைக்கவும், புகைப்படத் தகடுகள் செய்யவும், ஈதைல் செல்லுலோஸ் பயன்படுகிறது.
# நெகிழி

## இறுகும் நெகிழி

இளக்கிப் பின் மீண்டும் இறுகிய பின், மீண்டும் வெப்பப்படுத்தி இளக்க முடியாத, மீளாத நெகிழி இறுகும் நெகிழி ஆகும். இது எளிதில் நொறுங்கக் கூடியது. இது இளகும் வகையை விட தரம் குறைந்தவையாகக் கருதப் படுகின்றன.
# நெகிழி

## இறுகும் நெகிழி

### ஆல்கைடு ரெசின்

ஆல்கைடு ரெசின் என்ற நெகிழிப் பொருள் வெப்பம், ஈரத்தால் பாதிக்கப்படாதது. உறுதியானது. கடினமானது. வளையக் கூடியது. மின்சாரம் கடத்தாது. ஒளி புகும். எளிதில் நிறம் ஏற்கும் எனவே விமானம், மொட்டார் பாகங்கள், தகடு, குழாய்கள், தண்டுகள், இன்சுலேட்டர்கள் போன்றவை செய்யப் பயன்படுகிறது.
# நெகிழி

## இறுகும் நெகிழி

### மெலமின் ரெசின்

இது எளிதில் தேயாது மின்சாதன பாகங்கள் (குறிப்பாக மின்விசிறி) செய்யப் பயன்படுகிறது.
# நெகிழி

## இறுகும் நெகிழி

### பீனாலிக் ரெசின்

பீனாலிக் ரெசின்கள் என்னும் பேக்லைட்டு, மலிவு விலை மின்சுவிச்சுகள், பலகைகள், தொலைபேசிகல் செய்யப் பயன்படுகின்றது.
# நெகிழி

## பிற நெகிழிகள்

இளகும் இறுகும் வகைகளுக்கு இடையில் இருக்கும் பாலியெஸ்டர் நூலிழை செயற்கை நெகிழியே ஆகும். பாலியெஸ்டர்,டெரிலின், டெக்ரான் ஆகிய மக்கள் விரும்பி அணியும் இழைத் துணிகள் ஆகியவையும் செயற்கை நெகிழிப் பொருள்களே ஆகும்.
# நெகிழி

## நெகிழிப் பொருள்கள் தயாரிப்பு முறை

நெகிழிப் பொருள் தயாரிக்க வேதிப் பொருள்களுடன் மரத்தூள் அல்லது மைக்கா போன்ற நிரப்பிகள், நிறப் பொருள்கள், கற்பூரம் போன்று நெகிழச் செய்வன போன்றவற்றைத் தகுந்த கணித முறையில் கலந்து, அச்சில் இட்டு வார்த்தோ அல்லது நுண்துளைகள் வழியே செலுத்தியோ அல்லது திருகிப் பிழிந்து முறுக்கு போல வார்த்தோ அல்லது தகடுகளாக இழுத்தோ இயந்திரங்கள் மூலமாக பொருள்களை உருவாக்குகின்றனர். செய்யும் பொருள்களில் நெகிழி வேதிவினை தொடர்ந்து நிகழ்ந்து வெடிப்புகளோ, நொறுங்குதலோ ஏற்படாமல் இருக்க சிவப்பு சிலிகேட், காரீயம் போன்ற வேதிப் பொருள்களைச் சேர்க்கிறார்கள்.
# நெகிழி

## பயன்கள்

1. நெகிழிப் பொருள்களின் விலை மிகவும் மலிவாக இருத்தல்
1. அனைவரையும் கவரும் பல வகை நிறங்கள்
1. உடையாமல் இருத்தல்
1. எடையின்றி இலேசாக இருத்தல்
1. காற்று, நீர், ஈரம், சாதாரண வேதிப் பொருள்கள் இவற்றால் பாதிக்கப் படாமல் இருத்தல்  
1. மின்கசிவு ஏற்படாமல் பயன்படுத்தமுடிதல்
இத்தகைய காரணங்களால் நெகிழிப் பொருள்கள் நம் அன்றாட வாழ்வில் ஒரு அங்கமாகவே உள்ளன. கடன் அட்டைகள் (Credit card), அலங்காரப் பூக்கள், செடிகள், பெவிகால், முகச்சாயம், கைப்பை, குழாய், பசை, காண்டாக்ட் லென்சு, செயற்கைப் பல், தரைப் பூச்சு, சமையலறைக் கருவிகள், பொம்மைகள், படுக்கை விரிப்புகள், துணி, நாப்கின்கள், மெத்தை, தலையணை, காலணி, கயிறு, பேனா..... ஆகியவை நெகிழியால் செய்யப்படுகின்றன. இளகும் பிளாஸ்டிக் பொருளுடன் தகுந்த அளவு கண்னாடி இழைகள் கலந்து இருக்கும் நெகிழித் தகடு, [எஃகு] போன்று வலுவுள்ளதால், பந்தயக் கார்கள், படகுகள் செய்யப் பயன்படுகின்றன. துணி காகிதம் போன்றவற்றை நெகிழிக் கரைசலில் அடுக்கி, அழுத்தி, ஒட்டிக் கிடைக்கும் தகடுகளை மேசை, நாற்காலி, சுவர் ஆகியவற்றின் மீது ஒட்டுகின்றனர்.
# நெகிழி

## பயன்கள்

### நெகிழியின் தீமைகள்

**
- இயற்கை வளங்களைக் கொண்டு உருவாகும் நெகிழிப் பொருள்கள் அதிகம் தீங்கு தரும் வேதிப் பொருள்கள் சேர்க்கப்படுவதால் பல்வேறு தீமைகளுக்குக் காரணமாகின்றன.
- நெகிழிப் பொருட்கள் செய்யும் தொழிற்சாலைகளில் மறு சுழற்சி செய்யும் போதும், உருகும்போதும் வெளியேறும் வாயுக்கள் நச்சுத் தன்மை உடையதால் ஊழியர்கள், அருகில் வசிக்கும் மக்கள் ஆகியோர் அதிகம் பாதிக்கப்படுகின்றனர்.
- குறிப்பாக நெகிழிப் (பாலித்தீன்) பைகளால் சுற்றுச் சூழல் பாதிப்பு அதிகம் ஏற்படுகிறது.
- கால்வாய்களிலும் அடைத்துக் கொள்வதால் நீர் வழிகள் அடைபட்டு மழைக் காலங்களில் வெள்ளப் பெருக்கு போன்ற அபாயங்கள் ஏற்படுகின்றன. மனிதர் உண்டுவிட்டு கீழே போடும் நெகிழிப் பொட்டலங்களைத் தின்னும் விலங்குகளின் உணவுக் குழாய்கள் பாதிக்கப்பட்டு அவைகள் இறக்க நேரிடுகின்றன.
- தோல்நோய் முதல் புற்று நோய் வரை பல நோய்களுக்குக் காரணமாகின்றது. சிலருக்கு தொட்டால் கூட ஒவ்வாமை என்ற நோய் ஏற்படுகிறது.
- மூச்சுக் குழாய் பாதிப்பு, குடல் புண், செரிமானமின்மை, நரம்புத்தளர்ச்சி, ரத்த, சிறுநீரகச் செயல் குறைபாடு, நோய் எதிர்ப்பு ஆற்றல் குறைவு போன்றவை ஏற்படக் கூடும் என ஆய்வுகள் கூறுகின்றன.
- நெகிழி உறைகள்சுற்றப்பட்டு வரும் உணவுப் பொருட்களான சாக்லேட்டு, பால்கோவா போன்றவற்றில் நெகிழி வேதிப் பொருளான பென்சீன் வினைல் குளோரைடு கலந்து விடுகிறது. இதனால் புற்று நோய் ஏற்படக் காரணமாகிறது. குட்லைஃப் இதழ், சிங்கப்பூர். வெளியிட்ட ஆய்வு முடிவுகள்.* எளிதில் மட்காத, சிதையாத நெகிழிப் பொருட்களால் கழிவுக் குழாய்கள், சக்கடைகள் ஆகியவைகளில் அடைப்பு ஏற்பட்டு, தேங்கி துர்நாற்றம், கொசுவளர்ப்பு, நோய்கள் ஆகியவை ஏற்படக் காரணமாகின்றன.
மட்காத நெகிழிப் பொருள்கள் வேளாண் நிலங்களில் தங்கி அதன் வளத்தைக் குறைத்து நஞ்சாக்குகிறது. பயிர் வளர்ச்சியையும் பாதிக்கிறது.
- கடற்கரை ஓரம், கடலில் எரியும் நெகிழிப் பொருள்கள் கடல்வாழ் உயிரினங்களுக்கும், வனப்பகுதியில் எறியப்படுபவை வனவாழ் உயிரினங்களுக்கும் தீங்கு விளைவித்து அழித்துவிடக் கூடியவை.
- ரெசின் துண்டுகள் மீன் முட்டைகள் போல் இருப்பதாலும் பாலித்தீன் பைகள் ஜெல்லி மீன்கள் போல இருப்பதாலும் அவற்றை இரையாக நினைத்து, கடல் பறவைகள், சீல்கள், கடல் சிங்கம், கடல் ஆட்டர், டால்பின், கடல் பன்றி, ஆமிகள் போன்றவை அவற்றை விழுங்கி, குடல்களில், மூச்சுக் குழாய்களில் சிக்கி இறந்து விடுகின்றன.
- நெகிழிப் பொருட்களை எரிப்பதால் டையாக்சின் என்ற நச்சுப் புகை வெளிவருகிறது.
- மனித மற்றும் விலங்குகளின் உடல்களில் பிளாஸ்டிக் துகள்கள் சேர்ந்து, உணவுச்சங்கிலியுடன் கலந்து வருவது ஆய்வுகளின் மூலம் தெரியவந்துள்ளது.
# நெகிழி

## அகற்றும் முறை

நெகிழிப் பொருட்களில் 10% பொருள்களே 'மீண்டும் பயன்படுத்த' பயன்படுகின்றன. 90% பொருட்கள் எரிக்கப்பட்டுவிடுகின்றன. மருத்துவமனைகளில் சேரும் நோய் பரப்பும் கழிவுப் பொருளான பஞ்சு போன்றவற்றை எரிக்கப்பயன்படும் 'இன்சினரேசன்' என்ற சாம்பலாக்கும் கருவி இப்போது நெகிழிக் குப்பைகளை எரிக்கப் பயன்படுகிறது. அவையும் டையாக்சின் என்ற நச்சுப் புகையைத்தான் கூடுதல் தீமையாகத் தருகின்றன. மறுசுழற்சி, கழிவு மேலாண்மை போன்றவை பயனற்றவையாகவே கருதப்படுகின்றன.
# நெகிழி

## படத்தொகுப்பு

டி.பாலகுமார் 'எழுதிய பிளாஸ்டிக் யுகம் நல்லதா? கெட்டதா? என்ற கட்டுரை',அறிவியல் ஒளி,
பிப்ரவரி 2008 இதழ்
# டையாக்சின்

2,3,7,8-டெட்ரா_குளோரோ_டை_பென்சோ_பி_டையாக்ஸின் 2,3,7,8- tetrachlorodibenzo-*p*-dioxin ]]  
**டையாக்சின்** (*Dioxin*, *Polychlorinated dibenzodioxins*) என்பது குளோரின் முதலான ஆலசன் சேர்ந்த கரிம வேதிப்பொருள் குழுவைக் குறிக்கும் பரவலாக அறியப்பட்ட பொதுப் பெயர் ஆகும். பரவலாக அறியப்பட்ட டையாக்சின்களில் பலகுளோரின் சேர்ந்த டைபென்சோபியூரான்கள் (polychlorinated dibenzofurans, PCDFs) ) மற்றும் பலகுளோரின் சேர்ந்த டைபென்சோடையாக்சின்கள் (polychlorinated dibenzodioxins, PCDDs) முக்கியமானவை. பலகுளோரின் சேர்ந்த டைபென்சோபியூரான்கள் (PCDD/Fs) உயிரனங்களில் சேர்வடைந்து மாந்தர்களுக்கும் காட்டு விலங்குகளுக்கும் பெருங்கேடு விளைவிக்கின்றது என அறிந்துள்ளனர். இவ் வேதிப்பொருட்கள் உயிரினங்களின் கொழுப்பில் ஈர்ப்புத்தன்மை உடையவை ஆகும்.
# விக்கிப்பீடியா:ஆண்டு நிறைவுகள்/சனவரி 30

**சனவரி 30**: தியாகிகள் நாள் (இந்தியா)
- 1607 &ndash; இங்கிலாந்தில் பிறிஸ்டல் வாய்க்கால் கரைகளில் ஏற்பட்ட வெள்ளப்பெருக்கால் 2,000 பேர் வரை உயிரிழந்தனர்.
- 1649 &ndash; இங்கிலாந்தின் முதலாம் சார்லசு மன்னன் கழுத்து துண்டிக்கப்பட்டு மரணதண்டனைக்குள்ளாக்கப்பட்டார்.
- 1661 &ndash; இங்கிலாந்தின் முதலாம் சார்லசு மன்னரின் படுகொலைக்கு வஞ்சம் தீர்ப்பதற்காக பொதுநலவாய இங்கிலாந்தின் காப்பளர் ஆலிவர் கிராம்வெல்லின் உடல் அவர் இறந்து இரண்டு ஆண்டுகளின் பின்னர் வைபவரீதியாகத் தூக்கிலிடப்பட்டது.
- 1945 &ndash; இரண்டாம் உலகப் போர்: செருமனிய ஏதிலிகளை ஏற்றிச் சென்ற கப்பல் ஒன்று சோவியத் நீர்மூழ்கிக் குண்டினால் தாக்கப்பட்டு பால்டிக் கடலில் மூழ்கியதில் 9,500 பேர் உயிரிழந்தனர்.
- 1948 &ndash; **மகாத்மா காந்தி** (படம்) இந்துத் தீவிரவாதி நாதுராம் கோட்சேயினால் சுட்டுக் கொல்லப்பட்டார்.
- 2006 &ndash; தமிழர் புனர்வாழ்வுக் கழகப் பணியாளர்கள் ஒரு பெண் உட்பட 7 பேர் மட்டக்களப்பில் துணை இராணுவத்தினரால் கடத்தப்பட்டுப் படுகொலை செய்யப்பட்டனர்.
**இராமலிங்க அடிகள்** (இ.&nbsp;1874) **சி. சுப்பிரமணியம்** (பி.&nbsp;1910) **ஜே. சி. குமரப்பா** (இ.&nbsp;1960)
# விக்கிப்பீடியா:ஆண்டு நிறைவுகள்/சனவரி 31

**சனவரி 31**: நவூரு - விடுதலை நாள் (1968)
- 1606 &ndash; வெடிமருந்து சதித்திட்டம்: இங்கிலாந்து மன்னர் முதலாம் யேம்சிற்கு எதிராகவும் நாடாளுமன்றத்திற்கெதிராகவும் சதி முயற்சியில் இறங்கியமைக்காக கை பாக்சு என்பவன் தூக்கிலிடப்பட்டான்.
- 1803 &ndash; கண்டிப் போர்கள்: கண்டி மன்னர் விக்கிரம ராஜசிங்கனுக்கு எதிரான போரை பிரித்தானியர் ஆரம்பித்தனர்.
- 1928 &ndash; லியோன் திரொட்ஸ்கியை சோவியத் ஒன்றியம் நாடு கடத்தியது.
- 1953 &ndash; வடகடல் பெருக்கெடுத்தன் விளைவாக நெதர்லாந்தில் 1,800 பேரும், ஐக்கிய இராச்சியத்தில் 300 பேரும் உயிரிழந்தனர்.
- 1961 &ndash; நாசாவின் **மேர்க்குரி-ரெட்ஸ்டோன் 2** விண்கலம் *ஹாம்* என்ற சிம்பன்சி (படம்) ஒன்றை விண்ணுக்குக் கொண்டு சென்றது.
- 1996 &ndash; கொழும்பில் உள்ள இலங்கை மத்திய வங்கியின் மீது நடத்தப்பட்ட குண்டுத் தாக்குதலில் 86 பேர் கொல்லப்பட்டு 1,400 பேர் வரை படுகாயமடைந்தனர்.
**க. நா. சுப்ரமண்யம்** (பி.&nbsp;1912) **டைகர் வரதாச்சாரியார்** (இ.&nbsp;1950) **அகிலன்** (இ.&nbsp;1988)
# தமிழ் இலக்கியத் தோட்ட விருதுகள்

**தமிழ் இலக்கியத் தோட்ட விருதுகள்** என்பது கனடா, தமிழ் இலக்கியத் தோட்ட அமைப்பினால் 2001-ஆம் ஆண்டு தொடங்கி, ஆண்டு தோறும் வழங்கப்படும் இலக்கிய விருதுகள் ஆகும்.
# தமிழ் இலக்கியத் தோட்ட விருதுகள்

## இயல் விருது

ஒவ்வோர் ஆண்டும் உலக அளவில் சிறந்தவர்களாக அவர்கள் கருதும் தமிழ் இலக்கிய சேவையாளர் ஒருவருக்கு, 'இயல் விருது' எனும் வாழ்நாள் தமிழ் இலக்கிய சாதனை விருது வழங்கி சிறப்பிக்கிறது.  
இந்தச் சாதனை விருது பாராட்டுக் கேடயமும், 2500 டாலர்கள் பணப்பரிசும் கொண்டது. உலகளாவிய ஆலோசனைக் குழு ஒன்றின் பரிந்துரையில் ஒவ்வொரு ஆண்டும் இந்த விருது வழங்கப்படும். இந்த வாழ்நாள் விருது ஒரு படைப்பாளிக்கோ, கல்வியாளருக்கோ, நூல்வெளியீட்டாளருக்கோ, விமர்சகருக்கோ, வேறு ஏதேனும் ஒரு வகையில் சிறந்த தமிழ் தொண்டாற்றியதாக அவர்கள் கருதுபவர்களுக்கோ அளிக்கப்படும்.  
இதுவரை வாழ்நாள் தமிழ் இலக்கிய சாதனைக்காக இயல் விருது பெற்றவர்கள்:  
| ஆண்டு | விருது பெற்றவர் | தொழில் | நாடு |
| --- | --- | --- | --- |
| 2001 | சுந்தர ராமசாமி | எழுத்தாளர் | இந்தியா |
| 2002 | கே. கணேஷ் | எழுத்தாளர் | இலங்கை |
| 2003 | வெங்கட் சாமிநாதன் | எழுத்தாளர்/விமர்சகர் | இந்தியா |
| 2004 | பத்மநாப ஐயர் | எழுத்தாளர்/நூல் பதிப்பாளர் | இங்கிலாந்து |
| 2005 | ஜோர்ஜ் எல். ஹார்ட் | தமிழ் பேராசிரியர், கலிபோர்னியா பல்கலைக்கழகம் | ஐக்கிய அமெரிக்க நாடுகள் |
| 2006 | ஏ. சி. தாசீசியஸ் | நாடகக் கலைஞர் | இங்கிலாந்து |
| 2007 | லட்சுமி ஹோம்ஸ்ட்ராம் | எழுத்தாளர்/மொழிபெயர்ப்பாளர் | இங்கிலாந்து |
| 2008 | அம்பை (சி.எஸ்.லட்சுமி) | எழுத்தாளர் | இந்தியா |
| 2009 | கோவை ஞானி | எழுத்தாளர் | இந்தியா |
| 2009 | ஐராவதம் மகாதேவன் | ஆராய்ச்சியாளர் | இந்தியா |
| 2010 | ச. பொன்னுத்துரை | எழுத்தாளர் | ஆஸ்திரேலியா |
| 2011 | ச.ராமகிருஷ்ணன் | எழுத்தாளர் | இந்தியா |
| 2012 | நாஞ்சில் நாடன் | எழுத்தாளர் | இந்தியா |
| 2013 | டொமினிக் ஜீவா | எழுத்தாளர் | இலங்கை |
| 2013 | தியோடர் பாஸ்கரன் | எழுத்தாளர் | இலங்கை |
| 2014 | ஜெயமோகன் | எழுத்தாளர் | இந்தியா |
| 2015 | இ. மயூரநாதன் | கட்டிடக் கலைஞர் | இலங்கை |
| 2016 | நா. சுகுமாரன் | எழுத்தாளர் | இந்தியா |
| 2017 | வண்ணதாசன் | எழுத்தாளர் | இந்தியா |
| 2018 | இமையம் | எழுத்தாளர் | இந்தியா |
| 2019 | சு. வெங்கடேசன் | எழுத்தாளர் | இந்தியா |
| 2021 | ஆ. இரா. வேங்கடாசலபதி | வரலாற்றாளர் | இந்தியா |
| 2022 | பாவண்ணன் | எழுத்தாளர் | இந்தியா |
| லெ. முருகபூபதி | எழுத்தாளர் | ஆத்திரேலியா |  |
| 2023 | ஆர். பாலகிருஷ்ணன் | எழுத்தாளர் | இந்தியா |
| 2024 | சச்சிதானந்தன் சுகிர்தராஜா | பேராசிரியர், விளக்கவியலாளர், எழுத்தாளர் | இங்கிலாந்து |
| யுவன் சந்திரசேகர் | எழுத்தாளர், கவிஞர் | இந்தியா | } |
# விக்கிப்பீடியா:படிமக் கொள்கைகளும் வழிகாட்டல்களும்

தமிழ் விக்கிபீடியாவில் மூலம் அறியப்பட்ட கட்டற்ற படிமங்களை சேர்ப்பதே வரவேற்கப்படுகின்றது. தொலைநோக்கில் பயனர்கள் எந்தவித சந்தேகமும் இல்லாமல் விடுதலை மனப்பாங்குடன் இங்கிருக்கும் படிமங்களை பயன்படுத்த இந்த நடைமுறை அவசியமாகின்றது. சில சமயங்களில் கட்டுக்கள் உடைய படிமங்களின் நியாயமான பயன்பாடும் அனுமதிக்கப்படுகின்றது. எடுத்துக்காட்டாக logos, scanned book images போன்றவை. ஆக்கங்களை ஆக்குபவர்களை கட்டற்ற முறையிலும், அரச படிமங்களை பொதுவிலும் பகிர தமிழ் விக்கிபீடியா வேண்டுகின்றது.
# விக்கிப்பீடியா:படிமக் கொள்கைகளும் வழிகாட்டல்களும்

## விக்கிபீடியாவில் உள்ள படிம வகைகள்

### கட்டற்ற படிமங்கள்

- க்னூ உரிமப் படிமங்கள்
- Creative Commons உரிமப் படங்கள்
# விக்கிப்பீடியா:படிமக் கொள்கைகளும் வழிகாட்டல்களும்

## விக்கிபீடியாவில் உள்ள படிம வகைகள்

### பொதுப் பரப்பில் உள்ள படிமங்கள்

- பொதுப் பரப்பு படிமங்கள்
# விக்கிப்பீடியா:படிமக் கொள்கைகளும் வழிகாட்டல்களும்

## விக்கிபீடியாவில் உள்ள படிம வகைகள்

### நியாயமான பயன்பாட்டு படிமங்கள்

- logo
- book cover image
# விக்கிப்பீடியா:படிமக் கொள்கைகளும் வழிகாட்டல்களும்

## விக்கிபீடியாவில் உள்ள படிம வகைகள்

### மற்றயவை

- மூலம் அறியப்படாதவை - காலக்கெடு தரப்பட்டு நீக்கப்படும்
- காப்புரிமை - உடனடியாக நீக்கப்படும்
# விக்கிப்பீடியா:படிமக் கொள்கைகளும் வழிகாட்டல்களும்

## நீக்கப்படத்தக்க படிமங்கள்

குறிப்பு: புதுப்பயனர்களாயின் அவர்களுக்கு காலக்கெடுக்களை நீண்டதாகவும், விளக்கங்களை கூடிய கவனத்துடனும் அளிக்க நிர்வாகிகள் முற்படவேண்டும்.  
1. மூலம் தரப்படாத, அறியப்பட முடியாத படிமங்களை கோப்பேற்றிய பதிவருக்கு அறிவித்து அவர் 2 கிழமைக்கு பதிலளிக்காத சந்தர்ப்பத்தில் நீக்கலாம். பொதுவில், அல்லது நியாயமான பயன்பாடு என்று கருதினால் பொருத்தமான உரிமங்களைச் சேர்ப்பது நன்று.
1. காப்புரிமை மீறப்பட்ட படிமங்களை உடனடியாக நீக்கலாம்.
# விக்கிப்பீடியா:படிமக் கொள்கைகளும் வழிகாட்டல்களும்

## படிமங்கள் தொடர்பான வார்ப்புருக்கள்

தமிழ் விக்கிப்பீடியாவில் காணப்படும் படிம காப்புரிமைச் சார் வார்ப்புருக்கள் காப்புரிமை வார்ப்புருக்கள் விளக்கத்துடன் இணைக்கப்பட்டுள்ளன. இதற்கு மேலதிகமாக ஆங்கில விக்கியில் படிம காப்புரிமைச் சார் வார்ப்புருக்கள் பக்கத்தையும் பார்க்கவும்.
# விக்கிப்பீடியா:படிமக் கொள்கைகளும் வழிகாட்டல்களும்

## மேலும் தகவல்களுக்கு

- விக்கிப்பீடியா:படிமக் கொள்கைகளும் வழிகாட்டல்களும்  
| வார்ப்புரு:GFDL | Images
top |  |
| --- | --- | --- |
| வார்ப்புரு:Cc-by-sa | Images
at bottom |  |
| copyrightedFreeUse | Images
at bottom |  |
| பொ.உ., PD | Images
at bottom |  |
| PD-self | Images
at bottom |  |
| bookcover | Images
at bottom |  |
| movieposter | Images
at bottom |  |
| logo | Images
at bottom |  |
| copyrighted | Images
at bottom |  |
| unverified | Images
top |  |
| CrownCopyright | Images
top |  |
| fairuse | Image descriptions
varies |  |
| noncommercial | Image descriptions
varies |  |
| NowCommons | Images
on Wikimedia Commons |  |
| PD-USGov | Image descriptions
varies | } |
# விக்கிப்பீடியா:பக்கவழி நெறிப்படுத்தல்

ஒரே தலைப்பில் அமையும் பக்கங்களுக்கு அவற்றின் பின்புலத்தை விளக்கிப் பயனர்களை அவர்களுக்கு வேண்டிய பக்கங்களுக்கு நெறிப்படுத்துவதே **பக்கவழி நெறிப்படுத்தல்**.  
தமிழ் விக்கிப்பீடியாவில் ஒரே பெயரில் இரண்டு அல்லது அதற்கு அதிகமான பக்கங்கள் இருக்கும்போது பக்கவழி நெறிப்படுத்தல் மேற்கொள்ளப்படும்.
# விக்கிப்பீடியா:பக்கவழி நெறிப்படுத்தல்

## வார்ப்புருக்கள்

:[[:வார்ப்புரு:பக்கவழி நெறிப்படுத்தல்|]]
:[[:வார்ப்புரு:விக்கித்திட்டம் பக்கவழி நெறிப்படுத்தல்|]]
# விக்கிப்பீடியா:பக்கவழி நெறிப்படுத்தல்

## பக்கவழி நெறிப்படுத்தல் பகுப்பு

- [[:
# விக்கிப்பீடியா:பட்டியலிடல்

## List naming and list contents

:*See also:*  
The contents of a list should be obvious. If the title does not already clarify what the list includes, then the list's should do so. Don't leave editors guessing what can be added to the list.
# விக்கிப்பீடியா:பட்டியலிடல்

## List naming and list contents

### List title

For a the list's *title* is the . For an , the list's title is usually a section title (for instance Latin Empire#Latin Emperors of Constantinople, 1204–1261), but it can be shorter, see for example Streamlined style or horizontal style below.  
A list's title should be as clear and unambiguous as possible, as it reports the contents of the list. But sometimes this is not possible, as when the name of the subject is itself misleading or ambiguous. In such a case, the lead section should remedy this problem (see below).  
For a used as an embedded list (often called "series box", see for example , ,...):
- Make the title section stand out with an appropriate background color (see ).
- Make the title link to the "main" or article of the series.
# விக்கிப்பீடியா:பட்டியலிடல்

## List naming and list contents

### Lead section

s are a type of article. All articles should include a , and stand-alone lists are no exception. Even when the meaning of the page's title seems obvious, a lead section should be provided which briefly and clearly describes the list.  
If the meaning of the list's title seems obvious, e.g. **List of dog breeds**, the article may open with a simple statement using wikilinks, e.g. "This is a list of **dog breeds**." If the list's title does not seem obvious, e.g. **List of scholastic philosophers**, the lead section should clarify the meaning of the title, e.g. "This is a list of philosophers working in the Christian tradition in Western Europe during the medieval period. *See also* **scholasticism**."  
However short or schematic a list description, applies, including:<blockquote>It should not be asserted that the most popular view or some sort of intermediate view among the different views is the correct one.</blockquote>  
Non-obvious characteristics of the list, for instance regarding the list structure, should also be explained in the lead section. For example, the lead section of the list enclosed in explains "*dates they were Princess Royal in brackets*".  
Embedded lists don't always have a lead section, but should in cases where the title is ambiguous or when the list has non-obvious characteristics.
# விக்கிப்பீடியா:பட்டியலிடல்

## List naming and list contents

### References for list Items

Lists should *always* include unambiguous statements of membership criteria based on definitions made by reputable sources, especially in difficult or contentious topics. Beware of those cases in which the definitions themselves are disputed. Many lists on Wikipedia have been created without any membership criteria, and editors are to guess about what or whom should be included only from the name of the list. Even if it might "seem obvious" what qualifies for membership in a list, *explicit is better than implicit.*  
The policy **** states that "articles should contain only material that has been published by reputable sources. Editors should therefore ." The responsibility for providing a citation rests "with the editors who have made an edit or wish an edit to remain." Inclusion on the list should be based on what reliable sources say, not on what the editor interprets the source to be saying. In the case of edits lacking citations, according to :  
<blockquote>Any edit lacking a source may be removed, but some editors may object if you remove material without giving people a chance to provide references. If you want to request a source for an unsourced statement, a good idea is to move it to the . Alternatively, you may tag the sentence by adding the fact}} template, or tag the article by adding not verifiedunsourced. Also in that case it may be helpful for your co-editors to leave a clarifying note on the talk page, for instance indicating which sources you already checked. You can also make the unsourced sentences invisible in the article by adding after it, until reliable sources have been provided. When using this "commenting out" technique it is usually best to leave a clarifying note on the talk page.</blockquote>  
However, in lists that involve living persons, the following policy related to Biographies of living persons applies:
<blockquote>Be very firm about high quality references, particularly about details of personal lives. Unsourced or poorly sourced negative material about living persons should be removed immediately from both the article and the talk page. These principles also apply to biographical material about living persons in other articles. </blockquote>
# விக்கிப்பீடியா:பட்டியலிடல்

## List naming and list contents

### Category

You can add :Category:Lists at the bottom of the page.
# விக்கிப்பீடியா:பட்டியலிடல்

## List styles

There are four common ways of presenting lists on Wikipedia:
# விக்கிப்பீடியா:பட்டியலிடல்

## List styles

### Unordered (bullet) lists

The format is:
# விக்கிப்பீடியா:பட்டியலிடல்

## Title of list

- Example 1
- Example 2
- Example 3  
##### Title of list  
- Example 1
- Example 2
- Example 3  
As a matter of style, list items should start with a capital letter. They should not have a punctuation mark such as a period, a comma or a semi-colon at the end, except if a list item is one or more full sentences, in which case there is a period at the end.  
This style is appropriate for long lists, or lists of entries which consist of both a link and explanatory text. Also, it is appropriate when the article already has several titles and/or subtitles.  
The Title provides a direct edit point, if one enables . It also enables the automatic table of contents system to detect the list. It is not required, however.  
Many Wikipedians feel this style is the easiest to read.
# விக்கிப்பீடியா:பட்டியலிடல்

## Title of list

### Ordered (numeric) lists

Similar to the above, use a # symbol to obtain a numbered list. The format is (note that to ensure sequential numbering, list items must not be separated by empty lines):
# விக்கிப்பீடியா:பட்டியலிடல்

## Title of list

1. Example 1
1. Example 2
1. Example 3  
##### Title of list  
1. Example 1
1. Example 2
1. Example 3
# விக்கிப்பீடியா:பட்டியலிடல்

## Title of list

### Streamlined style or horizontal style

The format is:
example 1, example 2, example 3  
*Title of list:* example 1, example 2, example 3  
The style requires less space on the page, and is preferred if there are only a few entries in the list, it can be read easily, and a direct edit point is not required. The list items should start with a lowercase letter unless they are proper nouns.
# விக்கிப்பீடியா:பட்டியலிடல்

## Title of list

### Definition lists

The format is:  
; Term 1 : Definition 1
; Term 2 : Definition 2
; Term 3 : Definition 3  
; Term 1 : Definition 1
; Term 2 : Definition 2
; Term 3 : Definition 3  
Use these real definition lists instead of fake ones like  
- Term &amp;mdash; Definition  
- Term — Definition  
or  
- : Definition  
- **Term**: Definition  
In many cases tables are better suited than definition lists.
# விக்கிப்பீடியா:பட்டியலிடல்

## Title of list

### Tables

Although the use of tables to display lists is discouraged (because it introduces unnecessarily complex code and makes editing difficult), there are some instances where they can be useful, such as when three, or more, columns are required. See